钦定古今图书集成/明伦汇编/闺媛典/第321卷 > 皇清五十四 > 郑元果妻苏氏
## 钦定古今图书集成/明伦汇编/闺媛典/第321卷 > 皇清五十四 > 郑元果妻苏氏

按《遂昌县志》：“苏氏，郑元果妻。夫亡无子，伯氏以岁饥难度，促之嫁。氏潸然告曰：‘吾以有妯娌可倚，幼侄可望，故不遽从死耳，宁能改事他人耶’？” 及伯氏夫妇俱没，遗九岁孤，氏代抚如子。未几复夭，氏哀告族人，为之立后。家贫，诸苦备尝，拮据营葬翁姑及夫遗棺，为继侄婚娶。年七十终。